|  |
| --- |
| ***SAOPŠTENJE ZA JAVNOST*** *Kreditna linija od 10 miliona evra za finansiranje poljoprivredne proizvodnje u nerazvijenim sredinama* |
| **EFSE i Banca Intesa podržavaju ekonomski razvoj ruralnih područja** |
| **Frankfurt i Beograd, 14. januar 2015.** –Evropski fond za jugoistočnu Evropu (EFSE) i Banca Intesa potpisali su novi ugovor o kreditnoj liniji u iznosu od 10 miliona evra, koja će biti namenjena podršci ruralnim područjima Srbije, uključujući i ona koja su bila pogođena poplavama prošle godine.  Sredstva će prevashodno biti iskorišćena za finansiranje nabavke nove opreme i mehanizacije za poljoprivredu, kao i ukrupnjavanja poseda za individualne poljoprivredne proizvođače.  „Sektor poljoprivrede u Srbiji doprinosi BDP-u više od 10% i bio je veoma teško pogođen poplavama tokom proleća prošle godine. Zajedno, bićemo u mogućnosti da pružimo značajnu podršku dugoročnom rastu sektora i prevazilaženju izazova kroz kreditiranje poljoprivrednih gazdinstava i preduzeća u ruralnim područjima”, izjavila je Monika Bek (Monika Beck), predsedavajuća Odbora direktora EFSE.  Banca Intesa je vodeća banka na tržištu Srbije i jedan od najvećih kreditora domaće poljoprivrede. Strateški fokusirana na pružanje podrške agrarnom sektoru još od 2008. godine, Banka je registrovanim poljoprivrednim gazdinstvima do sada plasirala oko 28.000 kredita u ukupnoj vrednosti od oko 150 miliona evra.  „Poljoprivreda je značajna komparativna prednost Srbije i jedan od važnih izvora njenog dugoročnog ekonomskog rasta, zbog čega je Banca Intesa trajno opredeljena da pruža aktivnu podršku agrarnom sektoru. Nastavak uspešne saradnje sa EFSE će nam dati još veći potencijal da pomognemo našim klijentima i podstaknemo jačanje poljoprivredne proizvodnje, a time i dodatno doprinesemo oporavku celokupne domaće privrede“, izjavio je Alesio Ćoni (Alessio Cioni), zamenik predsednika Izvršnog odbora Banca Intesa.  Od početka saradnje sa EFSE 2010. godine, Banka je iz sredstava fonda realizovala više od 120 miliona evra kredita za registrovana poljoprivredna gazdinstva i mala preduzeća.  **O Evropskom fondu za jugoistočnu Evropu (EFSE)**  Evropski fond za jugoistočnu Evropu (EFSE) je osnovan od strane Nemačke razvojne banke (KfW) uz finansijsku pomoć Saveznog ministarstva za ekonomsku saradnju i razvoj Nemačke (BMZ) i Evropske komisije (EC). Fondima za cilj podsticanje ekonomskog razvoja i prosperiteta u Albaniji, Jermeniji, Azerbejdžanu, Belorusiji, Bosni i Hercegovini, Bugarskoj, Hrvatskoj, BJR Makedoniji, Kosovu, Gruziji, Moldaviji, Crnoj Gori, Rumuniji, Srbiji, Ukrajini i Turskoj. Budući da je pristup finansiranju ključni faktor uspeha u razvoju mikro, malih i srednjih preduzeća, EFSE je fokusiran na podršku lokalnim finansijskim institucijama u jačanju njihovih kapaciteta kako bi se osiguralo odgovarajuće i održivo finansiranje. EFSE pruža dugoročno finansiranje, prvenstveno mikro i malim preduzećima ali i domaćinstvima u obliku kredita za poboljšanje uslova stanovanja koji se usmeravaju korisnicima kroz saradnju sa lokalnim finansijskim institucijama. Razvojni centar EFSE-a podržava investicione aktivnosti fonda kroz projekte tehničke podrške, savetovanja i obuke partnerskih institucija, a u cilju razvoja operativnih kapaciteta i profesionalnog rukovođenja.  EFSE je osnovan od strane Nemačke razvojne banke (KfW) 15. decembra 2005. iz četiri donatorske inicijative pod njenom upravom kao prvi primer javno-privatnog partnerstva te vrste i prvi fond koji se bavi privlačenjem privatnih finansijskih sredstava za razvojne svrhe i kredite mikro i malim preduzećima u regionu. Kapital se obezbeđuje kroz donatorske agencije, međunarodne finansijske institucije i privatne institucionalne investitore, uključujući Savezno ministarstvo za ekonomsku saradnju i razvoj Nemačke (BMZ), Evropsku komisiju (EC), Vladu Albanije, Kreditnu podršku za mala i srednja preduzeća (SMBCS) - filijala Centralne banke Jermenije, Razvojnu banku Austrije (Oesterreichische Entwicklungsbank - OeEB), Švajcarsku agenciju za razvoj i saradnju (SDC), Dansku međunarodnu agenciju za razvoj (Danida), Nemačku razvojnu banku (KfW) kao vodećeg investitora, Međunarodnu finansijsku korporaciju (IFC), Holandsku finansijsku kompaniju (FMO), Evropsku banku za obnovu i razvoj (EBRD), Evropsku investicionu banku (EIB), Sal. Oppenheim i Deutsche Banku.  Oppenheim Asset Management Services S.à.rl iz Luksemburga i Finance in Motion GmbH iz Nemačke, su, menadžer, odnosno investicioni savetnik fonda.  Za više informacija oEvropskom fondu za jugoistočnu Evropu, molimo Vas da posetite: <http://www.efse.lu/>  **O Banca Intesa**  Banca Intesa, članica međunarodne bankarske grupacije Intesa Sanpaolo, je vodeća banka na srpskom tržištu po svim ključnim pokazateljima uspešnosti bankarskog poslovanja sa neto bilansnom sumom od preko 4 milijarde evra, ukupnim depozitima od 2,4 milijardi evra i ukupnim plasmanima od 2,3 milijarde evra. Banka je pouzdan partner za 1,73 miliona klijenata u segmentu fizičkih lica, preduzetnika, malih i srednjih preduzeća, velikih kompanija i lokalnih samouprava i posluje putem razvijene mreže koju čini 179 ekspozitura širom Srbije, oslanjajući se na znanje i stručnost svog profesionalnog tima od oko 3.000 zaposlenih. Banca Intesa ima najrazvijeniju mrežu POS terminala i bankomata na tržištu Srbije, a pored toga je i lider u segmentu kartičarstva sa oko 1,4 miliona izdatih debitnih i kreditnih kartica.  Za više informacija o Banca Intesa, molimo Vas da posetite: [www.bancaintesa.rs](http://www.bancaintesa.rs)  **Kontakt za medije EFSE**  Media Relations  Merle Römer  Manager Communications and Events  e-mail: [press@efse.lu](mailto:press@efse.lu)  Tel: +49 (0)69 9778 7650-171  **Kontakt za medije Banca Intesa**  Sektor za PR i marketing komunikacije  Selena Miletić  e-mail: [selena.miletic@bancaintesa.rs](mailto:selena.miletic@bancaintesa.rs)  Tel: +381 11 209 98 17 |